Jimmy Lin

Kehidupan awal

Dilahirkan di Taipei, Taiwan pada 15 Oktober 1974, Lin merupakan anak kedua dalam sebuah keluarga yang mempunyai lima orang anak. Dia bersekolah di Sekolah Rendah Zhong Xiao dan Sekolah Menengah Huai Sheng. Pada usia 16 tahun, ketika dia belajar Drama dan Fotografi di Hwa Gang, Lin ditemui semasa satu persembahan di sekolah. Sepanjang masa ini, dia merupakan bintang di kampus. Pada mulanya, dia menolak tawaran pengurus pertamanya untuk memasuki industri hiburan namun kemudiannya menerima tawaran itu. Pada tahun 1992, pada usia 17 tahun, dia menjadi bintang handalan dalam waktu yang singkat setelah terbitnya album debutnya, "Not Every Love Song has Fond Memories" (不是每個戀曲都有美好回憶). Kemasyhurannya yang meluas ke seluruh Asia memberinya nama timangan "Little Whirlwind". Dia juga dikenali sebagai salah seorang "Little Four Heavenly Kings"（四小天王） di Taiwan. Lin menjadi penyanyi paling muda yang pernah mengadakan konsert di Hong Kong Coliseum(香港红馆), berusia hanya 18 tahun dan penyanyi pertama yang mengadakan konsert dalam Suntec City Fountain of Wealth, Singapura, pada tahun 1999. Dia melangkah jauh lagi dengan menerbitkan 13 buah album, termasuklah edisi-edisi dan kompilasi-kompilasi istimewa, dan telah menjalani penggambaran movie dan drama, begitu juga mengiklankan banyak produk. Sepanjang karier nyanyiannya, dia juga menerima banyak anugerah hasil lagu-lagu dan album-album hitnya.
Lin menikmati populariti besar sehinggalah tahun 1994, apabila dia terpaksa menyertai khidmat tentera. Meskipun tahu bahawa ini akan memberi kesan besar pada kariernya, dia tidak meminta layanan istimewa daripada kerajaan. Pada Oktober tahun itu, dia memasuki perkhidmatan tentera seperti mana lelaki biasa lain yang seusia dengannya. Di sebalik kemasyhurannya, Lin tidak mengharungi kehidupan tentera dengan mudah. Dalam satu rancangan bual bicara pada tahun 2005, Lin mendedahkan bahawa di samping latihan yang menjerihkan, dia dibuli oleh para senior, dan diharapkan untuk mempamerkan dengan lebih baik daripada yang lain. Walaupun dia tidak mengharapkan layanan bintang, Lim mengalami kejutan apabila dilayan dengan buruk disebabkan dia seorang selebriti. Di sebalik semua ini, Lin mempamerkan dengan baik sekali sebagai seorang tentera dan menerima anugerah hasil persembahan yang cemerlang. Dia berkhidmat sebahagian besarnya dia bahagian hiburan ketenteraan. Selepas dua tahun dalam ketenteraan, dia kembali kepada karier lakonan dan nyanyian pada tahun 1996.

Karier

Karier Lin sebagai pelakon dan penyanyi tertangguh seketika akibat khidmat wajib tentera dan apabila dia kembali, dia dibayangi ramai pendatang baru. Di sebalik kesukaran yang dihadapinya ketika memasuki semula dunia hiburan, dia bekerja keras dan malahan membina syarikatnya sendiri, Jimmy Creative yang menerbitkan lima buah album terkininya di bawah label muzik "Forward". Album paling patut diberi perhatian adalah "Scarecrow" (稻草人)(1999), yang mengandungi lagu yang mempunyai judul yang sama.
Pada tahun 1997, Lin mengambil keputusan untuk merealisasikan impiannya dalam lumba kereta. Dalam satu perlumbaan pada tahun itu, dia terlibat dalam satu pelanggaran yang hampir meragut nyawanya. Beberapa saat selepas tercapik-capik keluar dari ranap itu, kereta itu meletup. Satu-satunya peringatan daripada kemalangan itu kini ialah sedikit plat-plat logam pada kaki yang hancur itu. Di sebalik kemalangan itu, Lin tidak berputus asa terhadap lumba kereta, dan sentiasa berusaha untuk memperbaiki diri sendiri. Berkenaan hal ini, dia sering mengatakan, "Apabila saya berlumba, saya bukan berlumba dengan orang lain, tetapi dengan diri sendiri." Hari ini, Lin merupakan salah seorang pelumba rali 10 teratas di Tanah Besar China. Pada tahun 2005, dia menandatangani kontrak dengan Hong He, kumpulan top di China, sebagai seorang pelumba. Dia menjalani latihan di bawah bimbingan jurulatih lumba top Ma Jun Kun. Lin berharap agar dapat menjadi pelumba Formula 3 suatu hari nanti, dan menjadi pelumba profesional sepenuh masa. Pada tahun 2005 dia dan dua orang rakan menubuhkan Syarikat Penasihat Lumba Ping Tzuo di Litar Antarabangsa Zhu Hai. Pada 23 Oktober 2005, Lin menganjurkan "Jimmy Cup" yang pertama, satu acara lumba yang sebahagian besarnya adalah pelumbaan selebriti lelaki. Matlamat acara itu adalah untuk meingkatkan kesedaran terhadap keselamatan trafik di kalangan orang ramai dan untuk mempromosi kecintaan terhadap lumba kereta. Pada tahun 2006 dia membentuk Pasukan Rali Jimmy Lin untuk bertanding dalam Kejuaraan Rali China. Pasukannya secara keseluruhan memenangi tempat ke-3 pada Kejuaraan Rali China 2006. Pada 26 Oktober 2008 dia secara rasminya dilantik ke pasukan Lumba Powerboat Rian Rong F1 China di Shen Zen. Dia menjalani latihan bersama pasukan itu pada 2009/2010 dalam usaha mendapatkan lesen lumba powerboat F1nya.
Sementara menjadi pelumba, Lin tidak mengabaikan karier hiburannya. Lin menumpukan perhatian pada penggambaran filem selepas album terakhirnya "Going for a Walk" pada tahun 2000. Produksi terbesar pada tahun-tahun kebelakangan ini ialah Demi-Gods and Semi-Devils (天龙八部), yang dalamnya dia memegang watak putera mahkota kerajaan Dali, Duan Yu.
Di sebalik tidak menerbitkan album sejak 2006, dengan album terakhirnya berjudul "擋不住我", Lin terus-menerus menyanyi lagu-lagu tema untuk siri TV dan filem, dan membuat persembahan tetap secara langsung untuk pelbagai acara termasuklah konsert mini, acara kutipan dana, festival malahan acara negara. Dia merupakan salah seorang penghibur selebriti di Festival Kebudayaan Olimpik "Beijing 2008" Ketiga (2005), dengan moto tema "One World, One Dream" diumumkan secara rasmi. Pada tahun 2007, dia membintangi siri idol Taiwan pertamanya, My Lucky Star, yang mendapat rating #1 selama 13 minggu berturut-turut. Pada tahun 2010, dia membintangi siri moden China pertamanya, "Single Princess and Blind Dates" terbitan Hunan TV.
Pada 17 Oktober 2008, Lin mengadakan konsert pertamanya di Shanghai, China setelah 14 tahun. Ia adalah satu kejayaan yang menakjubkan di hadapan 25,000 orang peminat yang menjerit dan menyanyikan lagu Selamat Hari Lahir untuk meraikan hari lahirnya yang ke-34. Pada tahun 21 November 2009, dia mengadakan konsert keduanya di Shanghai di hadapan 10,000 orang peminat. Ia merupakan acara keluarga dengan kehadiran ibu bapa dan adik-beradiknya, dan dia berduet dengan adik lelakinya Jason Lin.
Di samping karier hiburan dan lumbanya, Lin juga seorang ahli perniagaan yang berjaya. Pada tahun 2000, dia menubuhkan syarikat IT Inwellcom, Tech, co. bersama-sama rakan-rakannya yang mengkhususkan penulisan perisian untuk pengawasan dan perbankan. Dia sendiri menjadi pengarah termuda dalam Taiwan Network Association. Rumahnya sendiri di Taipei dilengkapi dengan peralatan pengawasan berteknologi tinggi terkini yang dikeluarkan syarikatnya sendiri. Dia mampu mengawal dari jauh lebih daripada 100 buah peralatan rumah dari PDAnya. Dia bercakap tentang perkara ini dalam rancangan bual bicara pada tahun 2006. Dia juga menjalankan perniagaan dalam internet bersama-sama saudara lelakinya, yang nenamakan jenamanya sendiri "JR" (Jimmy Racing). Usaha niaga atas talian itu menjual barangan daripada kaca mata suria hinggalah kepada bikini. Sedari itu berkembang pada skala besar daripada beroperasi semata-mata di laman bidaan kepada menjual barangannya di laman beli belah. Pada tahun 2004, dia membuka Roadstar, satu peraihan kereta di Taipei yang menjual kereta sport bercitarasa pengguna. Pada tahun 2005, dia menubuhkan Syarikat Penasihat Sukan Lumba Antarabangsa PingTzuo di Zhuhai, China bersama-sama kawan baiknya Chen Wei Liang. Lin juga berada dalam pasukan lumba PingTzuo. Pada tahun 2006, dia membuka sebuah restoran, The Dream Family Cafe di kompleks beli belah Jing Hua Cheng di Taipei, Taiwan. Pada tahun 2009, dia menjadi jurugambar perkahwinan separuh masa untuk studio CHUECH Shanghai. Dia juga memiliki harta tanah di Taiwan, Shanghai dan Beijing.
Lin juga menyumbang pada masyarakat dengan menjadi duta bagi banyak kempen remaja dan kerajaan di Taiwan dan tempat-tempat lain. Pada 17 Oktober 2003, Lin menerima "Anugerah Orang Cina Cemerlang" di Festival Cina San Francisco kali ke-51. Anugerah itu utamanya untuk memujinya kerana memulakan satu siri kutipan dana untuk sekolah-sekolah, kerana menjadi duta anti dadah, dan kerana penyertaannya dalam acara-acara kemasyarakatan orang awam.
Pada 16 April 2011, Lin menemuramah pemandu lumba F1 Michael Schumacher untuk majalah antarabangsa GQ (keluaran Mei 2011). Lin melaksanakan tugasannya sebelum dia bertemu dengan Schumacher dan menjalankan keseluruhan temuramah itu dalam bahasa Inggeris. Dia menanyakan lebih daripada 20 soalan dalam pelbagai perkara: kehidupan, pengalaman lumba dan amal jariah. Ujar Lin "Schumacher adalah pelumba F1 yang paling saya kagumi. Di samping catatan lumbanya yang luar biasa, saya juga sangat kagum dengan kerja-kerja kebajikannya. Dia mendermakan wang untuk membantu para pelarian membina semula rumah mereka selepas tsunami 2004." Schumacher memberi Lin sepasang kasut edisi terhad yang direkanya dan menjemputnya ke satu makan malam persendirian pada hari berikutnya.

Kehidupan peribadi

Lin berpacaran dengan aktres Ruby Lin, bintang gandingannya dalam filem 1995 School Days. Pada ketika itu dia amat popular, sudah pun menerbitkan beberapa album di Asia, manakala Ruby langsung tidak dikenali yang berlakon dalam projek pertamanya. Hubungan mereka bertahan selama 2-3 tahun, dan Ruby menjadi satu-satunya teman wanita yang dibawa ke rumah untuk bertemu dengan bapanya. Dalam satu rancangan bual bicara bersama-sama kemudiannya, kedua-dua belah pihak menyatakan bahawa jarak jauh dan kepudaran perasaan yang menyebabkan perpisahan mereka.
Lin mengahwini model Kelly Chen pada tahun 2009 setelah dia melahirkan anak mereka Kimi Lin. Kimi menjadi nama sebutan ramai di China selepas tampil dalam rancangan realiti TV popular 2013 Where Are We Going, Dad?.